cyanic-selkie/wikianc huggingface dataset:
โรเมโอ โอปรีอาซา
ประวัติ
โอปรีอาซาขึ้นชกมวยสากลครั้งแรกเมื่อ 7 พฤศจิกายน พ.ศ. 2529 ชนะคะแนน แดนนี่ ดูรัน ที่ ฟิลิปปินส์ จากนั้น ขึ้นชกที่ฟิลิปปินส์ชนะเป็นส่วนใหญ่ เคยไปชกนอกรอบที่เกาหลีใต้ 3 ครั้ง แพ้รวด รวมทั้ง แพ้น็อค มุน ซังกิล ยก 2 เคยมาชกในไทยเมื่อ พ.ศ. 2532 แพ้คะแนน ถนอมศักดิ์ ศิษย์โบ๊เบ๊ และไปชกที่ญี่ปุ่นเสมอกับ มิชิโนริ ฮาชิโมโตะ จากนั้น โอปรีอาชาได้ชิงแชมป์เงารุ่นซูเปอร์ฟลายเวท IBFที่ว่างเมื่อ 30 มกราคม พ.ศ. 2533 แพ้คะแนน ซาโตชิ ชิเงกิ ที่ญี่ปุ่น ไม่ได้แชมป์ จากนั้นมาชิงแชมป์เงารุ่นซูเปอร์ฟลายเวท WBC เมื่อ 1 พฤษภาคม ปีเดียวกัน แพ้คะแนน ต่อศักดิ์ ศศิประภายิม ที่ กรุงเทพฯ และ โอปรีอาซาได้ไปชกนอกรอบที่เกาหลีใต้ ชนะคะแนน โช ซุกฮวี แต่หลังจากนั้น โอปรีอาซาชกแพ้ตลอด มีเสมอเพียงครั้งเดียว โดยมาชกไนไทยสองครั้ง แพ้คะแนน สิงห์ สิงห์ชัชวาล เมื่อ พ.ศ. 2533 และแพ้น็อค ถนอมศักดิ์ ศิษย์โบ๊เบ๊ ยก 7 และไปชิงแชมป์ OPBF รุ่นซูเปอร์ฟลายเวทที่อินโดนีเซียเมื่อ 2 กันยายน พ.ศ. 2534 แพ้คะแนน แลมฮ็อต ซิมาโมรา โอปรีอาซาขึ้นชกครั้งสุดท้ายเมื่อ 5 ธันวาคม พ.ศ. 2535 แพ้ทีเคโอ นาธาน สติง ยก 3 ที่ ออสเตรเลียเพราะได้รับบาดเจ็บที่มือจนชกต่อไม่ได้ หลังจากนั้น โอปรีอาซาก็แขวนนวมไป
สายเซอร์เคิล
สายเซอร์เคิล เป็นเส้นทางหนึ่งของรถไฟใต้ดินลอนดอน จากสถานีแฮมเมอร์สมิทไปสถานีเอดจ์แวร์โรด โดยเป็นเส้นทางวงกลม สีประจำเส้นทางคือสีเหลือง มีระยะทาง 17 mi 36 สถานี โดยเชื่อมต่อกับเส้นทางอื่น ๆ ได้แก่ สายดิสทริกต์, สายแฮมเมอร์สมิธและซิตี และ สายเมโทรโพลิตัน ผู้โดยสาร 114 ล้านเที่ยวคนต่อปี
รายชื่อสถานี
• สถานีแฮมเมอร์สมิธ
• สถานีถนนโกลด์ฮอว์ก
• สถานีเชพเฮิร์ดส์บุชมาร์เก็ต
• สถานีวูดเลน
• สถานีถนนลาติเมอร์
• สถานีแลดโบรกโกรฟ
• สถานีเวสต์เบิร์นปาร์ค
• สถานีรอยัลโอก
• สถานีแพดดิงตัน → สายเบเคอร์ลู และสายดิสทริกต์
• สถานีถนนเอดจ์แวร์ → สายดิสทริกต์
• สถานีถนนเบเกอร์ → สายเบเคอร์ลู, สายจูบิลี และสายเมโทรโพลิตัน
• สถานีถนนเกรทพอร์ตแลนด์
• สถานีจัตุรัสยูสตัน
• สถานีคิงส์ครอสสตรีทแพนแครส → สายนอร์ธเธิร์น, สายพิคคาดิลลี่ และสายวิกตอเรีย
• สถานีแฟร์ริงดัน
• สถานีบาร์บิกัน
• สถานีมูร์เกต → สายนอร์ธเธิร์น
• สถานีถนนลิเวอร์พูล → สายเซ็นทรัล และสายแฮมเมอร์สมิธและซิตี
• สถานีแอลด์เกต
• สถานีทาวเวอร์ฮิล → สายดิสทริกต์
• สถานีโมนูเมนต์ → สายเซ็นทรัล, สายนอร์ธเธิร์น, สายวอเตอร์ลูและซิตี และสายดอคแลนดส์
• สถานีแคนนอน
• สถานีแมนชันเฮาส์
• สถานีแบล็กฟริแอรส์
• สถานีเทมเพิล
• สถานีเอ็มแบงก์เมนต์ → สายเบเคอร์ลู และสายนอร์ธเธิร์น
• สถานีเวสต์มินสเตอร์ → สายจูบิลี
• สถานีเซนต์เจมส์ปาร์ค
• สถานีวิกตอเรีย → สายวิกตอเรีย
• สถานีจัตุรัสสโลแอน
• สถานีเซาท์เคนชิงตัน → สายพิคคาดิลลี่
• สถานีถนนกลูเชสเตอร์ → สายพิคคาดิลลี่ และสายดิสทริกต์
• สถานีไฮจ์สตรีทเคนชิงตัน → สายดิสทริกต์
• สถานีนอตติงฮิลเกต → สายเซ็นทรัล
• สถานีเบยส์วอเตอร์
เขตปกครองตนเองกว่างซีจ้วง
เขตปกครองตนเองกว่างซีจ้วง เป็นเขตปกครองตนเองแห่งหนึ่งที่ตั้งอยู่ทางภาคใต้ของสาธารณรัฐประชาชนจีน มีอาณาเขตติดกับประเทศเวียดนาม (จังหวัดห่าซาง จังหวัดกาวบั่ง จังหวัดหลั่งเซิน และจังหวัดกว๋างนิญ) และอ่าวตังเกี๋ย กว่างซีเดิมเป็นมณฑล และได้กลายเป็นเขตปกครองตนเองเมื่อปี ค.ศ. 1958 ปัจจุบันมีเมืองหลวงคือ หนานหนิง
กว่างซีประกอบไปด้วยประชากรที่เป็นชนกลุ่มน้อยมากที่สุดของประเทศจีน โดยเฉพาะชาวจ้วง ซึ่งคิดเป็นร้อยละ 32 ของประชากร ภาษาถิ่นต่าง ๆ ที่ใช้พูดนอกเหนือจากภาษาจีนกลาง เช่น ภาษาจีนผิง ภาษาจ้วง ภาษากวางตุ้ง ภาษาแคะ และภาษาจีนหมิ่น
ภูมิศาสตร์
เขตปกครองตนเองกวางซีจ้วงมีพื้นที่ติดต่อดังนี้
กว่างซีมีลักษณะพื้นที่เป็นที่ราบแอ่งกระทะและเทือกเขาขนาดเล็กที่ยาวคดเคี้ยวติดต่อกันเทือกเขาสำคัญได้แก่ ภูเขาต้าหมิงซันและต้าเหยาซัน เป็นต้น
สภาพอากาศแบบเขตร้อน โดยทางเหนือเป็นเขตร้อนแถบเอเชียกลาง ทางใต้เป็นเขตร้อนแถบเอเชียใต้ อุณหภูมิเฉลี่ย 16-23 องศาเซลเซียส มีฝนตกชุก ฤดูร้อนยาวนานกว่าฤดูหนาว อุณหภูมิสูงสุดในเดือนกรกฎาคม ประมาณ 27-29 องศาเซลเซียส และต่ำสุดในเดือนมกราคมประมาณ 5.5-15.2 องศาเซลเซียส ปริมาณน้ำฝนเฉลี่ย 1,000-2,800 มิลลิเมตรต่อปี
การแบ่งเขตการปกครอง
เขตปกครองตนเองกว่างซีจ้วงแบ่งเขตการปกครองออกเป็นเขตการปกครองระดับจังหวัด 14 แห่ง โดยทั้งหมดมีสถานะเป็นนครระดับจังหวัด
นครระดับจังหวัดทั้ง 14 แห่งเหล่านี้แบ่งย่อยออกเป็นเขตการปกครองระดับอำเภอ 111 แห่ง (แบ่งเป็น 40 เขต, 8 นครระดับอำเภอ, 51 อำเภอ, และ 12 อำเภอปกครองตนเอง) เมื่อปลายปี ค.ศ. 2017 มีประชากรทั้งสิ้น 48.85 ล้านคน
ประชากรศาสตร์
กว่างซีมีชาวจ้วงกว่า 14 ล้านคน ซึ่งเป็นชนกลุ่มน้อยที่ใหญ่ที่สุดของจีน ชาวจ้วงในประเทศเทศจีนกว่าร้อยละ 90 อาศัยอยู่ในกว่างซี โดยเฉพาะทางตอนกลางและทางตะวันตก ชาวจ้วงมีภาษาเขียนเป็นของตนเองและเป็นส่วนหนึ่งของกลุ่มภาษาขร้า-ไท นอกจากนี้ยังมีชนกลุ่มน้อยทั้งต้งและม้ง และกลุ่มชาติพันธุ์อื่น ๆ ได้แก่ เหยา, หุย, อี๋ (โลโล), สุย, และจิง (เวียดนาม)
เศรษฐกิจ
ปี พ.ศ. 2546 ผลิตภัณฑ์มวลรวมภายในประเทศ (จีดีพี) มีมูลค่าถึง 273,321 ล้านหยวน เพิ่มขึ้น 10.2% มูลค่าการเติบโตในภาคเกษตรกรรม 62,818 ล้านหยวน เพิ่มขึ้น 4.0% ภาคอุตสาหกรรม 100,592 ล้านหยวน เพิ่มขึ้น 14.5% ภาคบริการ 109,911 ล้านหยวน เพิ่มขึ้น 10.0% สัดส่วนจีดีพีในการผลิตทั้งสามภาคคิดเป็น 23.0 : 36.8 : 40.2
ปี พ.ศ. 2546 มูลค่าการผลิตโดยรวมของสินค้าเกษตรกรรม ปศุสัตว์และประมงรวม 96,558 ล้านดอลลาร์สหรัฐ เพิ่มขึ้น 4.0% มีการลดพื้นที่การเพาะปลูกลง 3.6% ปริมาณการผลิตตลอดปี 14.84 ล้านตัน ลดลง 645,600 ตัน คิดเป็น 4.2% การใช้พื้นที่สำหรับพืชเศรษฐกิจเพิ่มขึ้น 2.4% โดยเฉพาะพื้นที่ปลูกข้าว เพิ่มขึ้น 70% น้ำตาลเพิ่มขึ้น 32.8% ขณะที่มูลค่าการผลิตด้านการปศุสัตว์และประมง มีสัดส่วนเป็น 44.9% ผลผลิตหลักคือ ข้าวนาน้ำ ข้าวโพด มัน เป็นต้น
อุตสาหกรรมหลัก ได้แก่ พลังงานไฟฟ้า รถยนต์ เครื่องจักรกล การถลุงโลหะ ทำน้ำตาล อาหาร เป็นต้น อุตสาหกรรมที่ได้รับการสนับสนุนพิเศษได้แก่ อุตสาหกรรมอะลูมิเนียม
กว่างซีเป็นหนึ่งในสิบเขตมณฑลที่ผลิตแร่ที่สำคัญของประเทศที่มีการสำรวจพบปริมาณสะสมมากติดอันดับ 1 ใน 10 ของประเทศ
เขตความร่วมมือเศรษฐกิจชายแดนตงซิง
เขตความร่วมมือทางเศรษฐกิจข้ามพรมแดนตงซิง - หมงก๋าย เป็นความร่วมมือระหว่างจีนและเวียดนาม ที่กำลังอยู่ในระหว่างการก่อสร้างโดยมีพื้นที่ตามแผน 84 ตร.กม. เน้นการพัฒนาอุตสาหกรรมข้ามพรมแดนซึ่งครอบคลุมการค้าแปรรูปนำเข้าและส่งออก การเงินข้ามพรมแดน การท่องเที่ยวข้ามพรมแดน และอีคอมเมิร์ซข้ามพรมแดน
เขตพัฒนาอุตสาหกรรมใหม่และไฮเทคแห่งชาติกุ้ยหลิน
ก่อตั้งขึ้นในเดือนพฤษภาคม พ.ศ. 2531 ในปี พ.ศ. 2534 ได้รับการอนุมัติให้เป็นเขตอุตสาหกรรมระดับประเทศ มีพื้นที่ 12.07 ตร.กม. (4.66 ตร.กม. ) อุตสาหกรรมที่ได้รับการสนับสนุน ได้แก่ ข้อมูลอิเล็กทรอนิกส์ชีวการแพทย์วัสดุใหม่และการปกป้องสิ่งแวดล้อม
เขตพัฒนาเศรษฐกิจและเทคโนโลยีหนานหนิง
ก่อตั้งขึ้นในปี 1992 เขตพัฒนาเศรษฐกิจและเทคโนโลยีหนานหนิงได้รับการอนุมัติให้เป็นเขตระดับประเทศในเดือนพฤษภาคม พ.ศ. 2544 มีพื้นที่ตามแผนทั้งหมด 10.796 ตารางกิโลเมตร (4.168 ตารางไมล์) ตั้งอยู่ทางตอนใต้ของหนานหนิง เน้นการพัฒนาอุตสาหกรรมทางวิศวกรรมเคมี ชิ้นส่วนรถยนต์ การแปรรูปอะลูมิเนียม ยา ชีวภาพ และอุตสาหกรรมอื่น ๆ
เขตพัฒนาอุตสาหกรรมไฮเทคแห่งชาติหนานหนิง
เขตพัฒนาอุตสาหกรรมไฮเทคหนานหนิงก่อตั้งขึ้นในปี 2531 และได้รับการอนุมัติให้เป็นเขตอุตสาหกรรมระดับประเทศในปี 2535 โซนนี้มีพื้นที่ตามแผน 163.41 ตารางกิโลเมตร (63.19 ตารางไมล์) และสนับสนุนให้อุตสาหกรรมที่ทำข้อมูลอิเล็กทรอนิกส์วิศวกรรมชีวภาพ และการบูรณาการด้านเภสัชกรรมเครื่องกลและไฟฟ้าและอุตสาหกรรมวัสดุใหม่ ๆ
เขตความร่วมมือเศรษฐกิจชายแดนผิงเซียง
ในปี 2535 มีการจัดตั้งเขตความร่วมมือเศรษฐกิจชายแดน Pinxiang มีพื้นที่ทั้งหมด 7.2 ตารางกิโลเมตร (2.8 ตารางไมล์) โดยมุ่งเน้นไปที่การพัฒนาผลิตภัณฑ์เครื่องจักรกลและไฟฟ้าฮาร์ดแวร์การแปรรูปทางเคมีที่ใช้ในชีวิตประจำวันบริการและอุตสาหกรรมการจัดเก็บข้อมูลและการขนส่งระหว่างประเทศที่ใช้ระบบโลจิสติกส์ระหว่างประเทศ
มาเตโอ เมฮิอา
โฮเซ มาเตโอ เมฮิอา ปิเอดราอิตา (José Mateo Mejía Piedrahita; เกิด 21 มีนาคม 2003) เป็นนักฟุตบอลอาชีพชาวสเปนเชื้อสายโคลอมเบีย ปัจจุบันเล่นในตำแหน่งกองหน้าให้แก่แมนเชสเตอร์ยูไนเต็ด
ระดับสโมสร
ในฐานะนักเตะเยาวชน เมฮิอาเข้าร่วมทีมเยาวชนของเรอัลซาราโกซา ในปี 2019 เขาย้ายไปร่วมทีมเยาวชนของแมนเชสเตอร์ยูไนเต็ด
ในวันพฤหัสบดีที่ 29 มิถุนายน 2023 แมนเชสเตอร์ยูไนเต็ดยืนยันสัญญาใหม่ของเมฮิอา ในสัญญาฉบับนี้ เขาย้ายจากสถาบันเยาวชนสู่ทีมชุดใหญ่
ระดับทีมชาติ
เมฮิอามีสิทธิ์ติดทีมชาติโคลอมเบียผ่านทางพ่อแม่ของเขา
วิ่งสู้ฟัด 2
วิ่งสู้ฟัด 2 (อังกฤษ:Police story 2) เป็นภาพยนตร์แนวแอกชั่น-ตลก ภาคต่อจาก วิ่งสู้ฟัด ออกฉายเมื่อวันที่ 20 สิงหาคม ค.ศ. 1988 นำแสดงโดย เฉินหลง,จาง ม่านอวี้ ซึ่งเรื่องนี้เป็นภาพยนตร์ภาคสองในภาพยนตร์ซีรีส์ชุด วิ่งสู้ฟัด โดยมีภาพยนตร์ภาคต่อคือ วิ่งสู้ฟัด 3
เนื้อเรื่องย่อ
แทนที่จะได้รับความดีความชอบที่จับตัวเจ้าพ่อค้ายาอย่างจูถาวได้ เฉินเจียจี๋กลับโดนย้ายไปเป็นตำรวจจราจรเพราะบ้าระห่ำของเขาในการจับกุมจูถาวทำให้กรมตำรวจต้องจ่ายค่าเสียหายที่เกิดขึ้นทั้งหมด แต่หลังจากการระเบิดที่ห้างสรรพสินค้า เจียจี๋ถูกเรียกตัวกลับมาทำงานในหน่วยอีกครั้ง เพราะการระเบิดในครั้งนี้เป็นฝีมือของคนร้ายที่ต้องให้เฉินเจียจี๋เท่านั้นจัดการ
แซรอสดวงอาทิตย์ที่ 127
แซรอสชุดที่ 127 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 82 ครั้ง ประกอบด้วยสุริยุปราคาบางส่วน 20 ครั้ง สุริยุปราคาเต็มดวง 42 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1534 - พ.ศ. 2995 กินเวลาทั้งสิ้น 1460.44 ปี
แซรอสดวงอาทิตย์ที่ 127 นี้เชื่อมโยงกับแซรอสดวงจันทร์ที่ 120
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
ปราสาทบายน
ปราสาทบายน (ប្រាសាទបាយ័ន) เป็นปราสาทหินของอาณาจักรเขมร อยู่ในบริเวณของใจกลางนครธม สร้างขึ้นราวปลายศตวรรษที่ 12 หรือต้นศตวรรษที่ 13 เป็นวัดประจำสมัยของพระเจ้าชัยวรมันที่ 7 หลังจากที่พระองค์ทรงได้ชัยชนะจากการขับไล่กองทัพอาณาจักรจามปาออกจากอาณาจักรเขมรได้สำเร็จ  นับเป็นศาสนสถานที่ยิ่งใหญ่ที่สุดแห่งหนึ่งของโลก มีความซับซ้อนทั้งในแง่โครงสร้างและความหมาย เนื่องจากผ่านความเปลี่ยนแปลงด้านศาสนาและความเชื่อมาตั้งแต่คราวนับถือเทพเจ้าฮินดู และพุทธศาสนา อาคารมีลักษณะพิเศษ เนื่องจากส่วนของหอเป็นรูปหน้ายิ้มหันสี่ทิศ จำนวน 49 หอ ปัจจุบันคงเหลือเพียง 37 หอ ลักษณะโดยทั่วไปจะมี 4 หน้า 4 ทิศ แต่บางหออาจมี 3 หรือ 2 แต่บริเวณศูนย์กลางของกลุ่มอาคาร จะมีหลายหน้า
ลักษณทางสถาปัตยกรรมของบายนก็เช่นเดียวกับเรื่องความเชื่อ เนื่องจากมีการเปลี่ยนแปลงมาในหลาย ๆ สมัย กษัตริย์ในยุคหลัง ๆ พบว่าเป็นการง่ายกว่าที่จะปรับปรุงวัดแห่งนี้ แทนที่จะรื้อสร้างใหม่เช่นที่ทำกัน และใช้เป็นวัดประจำสมัยต่อเนื่องกันมา
รูปสลักและศิลปกรรม
สัณฐานของกลุ่มอาคารประกอบด้วยระเบียงคต (gallery) ล้อมรอบอยู่ 2 ชั้น เรียกว่าชั้นในและชั้นนอก ชั้นนอกจะสร้างก่อนชั้นใน ระเบียงจะมีเสาหินเรียงรายสองข้าง และมักมีรูปสลักนูนต่ำของนางอัปสรอยู่ รวมทั้งรูปสลักภาพประวัติความเป็นมาและสังคมในสมัยนั้น เช่น การรบระหว่างขอมกับจาม เป็นต้นระเบียงชั้นนอกจะเข้าถึงที่ตั้งของบรรณาลัย หรือหอหนังสือ (Library) 2 จุด คือหอเหนือ และหอใต้ ส่วนระเบียงชั้นในซึ่งสร้างในยุคหลัง จะเห็นการเปลี่ยนแปลงรูปสลักจากรูปชีวิตประจำวัน เป็นรูปสลักทางศาสนามากขึ้น
รอบปราสาทบายนที่เสียมราฐจะปรากฏภาพโดยเฉพาะภาพแกะสลักอายุนับพันปีเหล่านั้น รอบปราสาทบายนจะเห็นภาพของการประดั่ญ เรียกเป็นภาษาไทยว่าภาพการต่อสู้ อยู่บนกำแพงปราสาทบายน
กล้ามเนื้อเอกซ์เทนเซอร์ คาร์ไพ เรเดียลิส ลองกัส
กล้ามเนื้อเอกซ์เทนเซอร์ คาร์ไพ เรเดียลิส ลองกัส (Extensor carpi radialis longus; ECRL) เป็นหนึ่งในห้ากล้ามเนื้อที่ควบคุมการเคลื่อนไหวที่ข้อมือ กล้ามเนื้อนี้ค่อนข้างยาวเริ่มจากด้านข้างของกระดูกต้นแขน (humerus) และไปยึดเกาะกับฐานของกระดูกฝ่ามือชิ้นที่ 2 (2nd metacarpal)
ในตอนแรกกล้ามเนื้อนี้จะวิ่งมาด้วยกันกับกล้ามเนื้อเบรคิโอเรเดียลิส (brachioradialis) แต่จะกลายเป็นเอ็นกล้ามเนื้อก่อน แล้ววิ่งอยู่ระหว่างกล้ามเนื้อเบรคิโอเรเดียลิสและกล้ามเนื้อเอกซ์เทนเซอร์ คาร์ไพ เรเดียลิส เบรวิส (extensor carpi radialis brevis)
หน้าที่
ตามชื่อของกล้ามเนื้อ กล้ามเนื้อนี้เป็นกล้ามเนื้อเหยียด (extensor) ที่ข้อมือ และทอดตัวตามด้านเรเดียลของแขน จึงทำหน้าที่กาง (abduct) มือที่ข้อมือ กล้ามเนื้อจึงควบคุมข้อมือเพื่อเคลื่อนมือไปด้านนิ้วหัวแม่มือและออกจากด้านฝ่ามือ
จุดเกาะต้นและจุดเกาะปลาย
ใยกล้ามเนื้อสุดลงที่ด้านบน 1/3 ของปลายแขนโดยกลายเป็นเอ็นกล้ามเนื้อแบนๆ ซึ่งวิ่งตลอดขอบกระดูกด้านข้าง (lateral border) ของกระดูกเรเดียส ใต้ต่อกล้ามเนื้อแอบดักเตอร์ พอลิซิส ลองกัส (Abductor pollicis longus) และกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) แล้วจึงลอดใต้เอ็นดอร์ซัล คาร์ปัล (dorsal carpal ligament) ด้านหลังต่อสไตลอยด์ โพรเซสของกระดูกเรเดียส (styloid process) ซึ่งเป็นที่เอ็นทอดตัวในร่องบนด้านหลังของกระดูกเรเดียส ร่วมไปกับเอ็นกล้ามเนื้อเอกซ์เทนเซอร์ คาร์ไพ เรเดียลิส เบรวิส (Extensor carpi radialis brevis) เข้าไปเกาะปลายที่พื้นผิวด้านหลังของฐานของกระดูกฝ่ามือชิ้นที่ 2 บนด้านกระดูกเรเดียส
การออกกำลังกาย
เช่นเดียวกับกล้ามเนื้อกลุ่มเหยียดอื่นๆ ในปลายแขน กล้ามเนื้อนี้สามารถฝึกความแข็งแรงได้จากการออกกำลังการต้านการเหยียด โดยใช้ wrist roller และ wrist curls ร่วมกับดัมบ์เบลล์ (dumbbell)
ตู้พิศวง
ตู้พิศวง (The Lion, the Witch and the Wardrobe) เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1950 ฉบับภาษาไทยถูกตีพิมพ์หลายครั้ง บางฉบับใช้ชื่อว่า เมืองในตู้เสื้อผ้า แปลโดย อ. สนิทวงศ์ ฉบับล่าสุดจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช พิมพ์ครั้งแรก พ.ศ. 2545
เนื้อเรื่อง
พี่น้องตระกูลพรีเวนซี่ 4 คน (ปีเตอร์, ซูซาน พรีเวนซี่, เอ็ดมันด์, ลูซี่) ได้หลบภัยการทิ้งระเบิดในช่วงสงครามโลกครั้งที่สองจากลอนดอน มาอยู่กับศาสตราจารย์ชราในชนบท มีอยู่วันหนึ่งลูซี่ซึงเป็นน้องสุดท้องได้ค้นพบว่าในตู้เสื้อผ้าขนาดใหญ่มีทางเชื่อมต่อไปยังดินแดนที่เต็มไปด้วยหิมะ เธอพบกับเผ่าฟอน (faun) ชื่อว่าทัมนัส (Mr. Tumnus) และรู้ว่าที่นั่นเป็นอาณาจักรแห่งนาร์เนีย ซึ่งถูกปกครองโดยแม่มดขาว ซึ่งนางได้สาปให้นาร์เนียเป็นฤดูหนาวมานาน ในตอนแรกฟอนทัมนุสพยายามจะจับลูซี่ไปให้แม่มดขาว แต่สุดท้ายฟอนทัมนุสกลับช่วยเหลือลูซี่กลับเข้าไปในโลกเดิมของเธอผ่านทางตู้เสื้อผ้า ลูซี่ได้เล่าเรื่องดินแดนแห่งนาร์เนียให้พี่ๆของเธอฟัง ไม่มีใครเชื่อเธอเลย คืนต่อมาลูซี่ได้กลับเข้าไปในนาร์เนียอีกครั้งหนึ่ง ในคราวนี้พี่ชายของเธอ (เอ็ดมันด์) ได้ตามเธอเข้าไปในนาร์เนียด้วย ลูซี่ไปพบฟอนเหมือนเคย แต่เอ็ดมันด์กลับไปพบแม่มดขาว นางพยายามหลอกล่อเอ็ดมันด์ให้พาพี่น้องอีกสามคนมาพบนาง เอ็ดมันด์หลงเชื่อและสัญญาว่าจะนำพี่น้องอีกสามคนมาพบนางให้ได้ แล้วลูซี่ก็เดินมาเจอเอ็ดมันด์โดยบังเอิญเมื่อแม่มดขาวได้จากไปแล้ว ลู่ซี่ประหลาดใจเป็นอย่างยิ่งที่พี่ชายของเธอเข้ามาในดินแดนนาร์เนีย เธอจึงรีบนำเรื่องนี้ไปบอกให้ปีเตอร์และซูซานฟัง แต่ทว่าเอ็ดมันด์กลับเล่าอีกอย่ทางว่าเขาไม่ได้เข้าไปในนาร์เนีย หลายวันต่อมาสี่พี่น้องพีเวนซี่มีเรื่องกับนางแม็คเรดี้ ผู้ช่วยของศาสตราจารย์ พวกเขาทั้งสี่จึงเข้าไปแอบในตู้เสื้อผ้า และพบว่าข้างในนั้นคือดินแดนนาร์เนีย
ในเวลานั้นนาร์เนียถูกปกครองด้วยแม่มดขาว นางตั้งตนเป็นราชินีแห่งนาร์เนียและสาปให้นาร์เนียมีแต่ฤดูหนาวตลอดกาล ไม่มีใครในนาร์เนียที่สามารถโค่นอำนาจนางได้ ยกเว้นอัสลาน ผู้ปกครองนาร์เนียที่แท้จริง สี่พี่น้องพีเวนซี่ร่วมมือกับกู้อาณาจักรนาร์เนียคืน โดยได้รับความร่วมมือจากสิงโตอัสลาน และเหล่าเซนทอร์ สุดท้านดินแดนนาร์เนียก็ได้รับความสันติสุขกลับคืนมา ทั้งสี่พี่น้องได้ขึ้นครองราชย์เป็นราชาและราชินีแห่งนาร์เนีย จนกระทั่งวันหนึ่ง พวกเขาทั้งสี่ได้ออกไปล่ากวางขาวทางป่าตะวันตก และพวกเขาก็บังเอิญเดินเข้าไปในตู้เสื้อผ้า เข้าสู่ดินแดนที่พวกเขาเคยจากมา และกลับกลายเป็นเด็กอีกครั้งหนึ่ง
ฉบับภาพยนตร์
ตู้พิศวงได้รับการดัดแปลงเป็นภาพยนตร์และละครหลายครั้ง โดยวอลท์ ดิสนีย์ พิคเจอร์สได้นำไปสร้างภาพยนตร์ฉายใน พ.ศ. 2548 ในชื่อว่า อภินิหารตำนานแห่งนาร์เนีย ตอน ราชสีห์, แม่มด กับตู้พิศวง (The Chronicles of Narnia: The Lion, the Witch and the Wardrobe) กำกับโดยแอนดรูว์ อดัมสัน ซึ่งประสบความสำเร็จทั้งด้านรายได้และคำวิจารณ์
จดหมายของนักบุญยูดา
จดหมายของนักบุญยูดา (Epistle of Jude) เป็นหนังสือเล่มที่ 26 ในคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ ยากอบ 1 เปโตร 2 เปโตร 1 ยอห์น 2 ยอห์น 3 ยอห์น และ ยูดา เนื่องจากจดหมายเหล่านี้ถูกส่งถึงคริสตชนทั่วไป ไม่ได้ระบุว่าเป็นคริสตจักรใด
แต่เดิมพระธรรมเล่มนี้เป็นจดหมายส่วนตัว ผู้เขียนระบุชื่อของตนเองชัดเจนตั้งแต่ตอนต้นว่าเป็น ยูดา ทั้งยังบอกด้วยว่าเป็น น้องของ ยากอบ เมื่อวิเคราะห์เนื้อหาในจดหมายรวมกับหลักฐานอื่น ๆ แล้ว เชื่อได้ว่าผู้เขียนคือยูดาน้องชายของพระเยซู จดหมายถูกส่งถึงผู้รับที่ไม่ได้ระบุชื่อ แต่ถูกเรียกว่า "คนทั้งหลายที่พระองค์ได้ทรงเรียกไว้" ซึ่งน่าจะเป็นคริสเตียนทั่วไปที่กระจัดกระจายอยู่ในจักรโรมัน ช่วงเวลาในการเขียนจดหมายฉบับนี้น่าจะอยู่ในราวปีค.ศ. 65
จากเนื้อหาในจดหมายของยูดากล่าวว่า ในตอนแรกตั้งใจจะเขียนถึงเรื่องของความรอด แต่ต่อมาเปลี่ยนใจภายหลังเป็นการเขียนถึงเรื่องหลักคำสอนแทน เนื่องจากในช่วงที่ ยูดา กำลังเขียนจดหมายนั้น ได้มีอันตรายกำลังคุกคามคริสตจักรอยู่ แต่ไม่ใช่เรื่องการถูกกดขี่ข่มเหงจากภายนอกของผู้ที่ไม่เชื่อ กลับเป็นเรื่องความเชื่อที่ถูกบิดเบือนไปโดยผู้ที่สอนผิด ยูดา คิดว่าเป็นเรื่องจำเป็นที่ต้องเขียนจดหมายเพื่อเตือนสติและให้ระมัดระวังคนเหล่านั้น
หนึ่งในคำสอนผิดที่เกิดขึ้นในช่วงนั้น ซึ่งอันตรายมากต่อการดำเนินชีวิตของคริสเตียนคือ คำสอนที่ว่า ในเมื่อผู้ที่เชื่อพระเยซูแล้วได้รับความรอด ความผิดบาปทั้งหมดได้รับการอภัยโดยพระกิตติคุณ ดังนั้นผู้ที่เชื่อจึงสามารถทำบาปได้อย่างอิสรเสรี ยูดา ใช้ถ้อยคำอย่างรุนแรงเมื่อกล่าวถึงผู้ที่สอนผิดในลักษณะนี้ว่า "เขาเหล่านั้นเป็นคนอธรรม ที่ถือเอาพระคุณของพระเจ้าของเราเป็นเหตุให้กระทำความชั่วช้าลามก" ในบางตอนของจดหมายเปรียบเทียบคนเหล่านี้กับ "สัตว์เดียรัจฉานที่ไม่มีความคิด"
ประการที่สองคือ ต้องการตักเตือนให้ดำเนินชีวิตคริสเตียนอย่างเหมาะสม เช่น "จงสร้างตัวของท่านขึ้นบนหลักคำสอนอันบริสุทธิ์" "จงอธิษฐานในพระวิญญาณบริสุทธิ์" และ "จงรักษาตัวไว้ให้ดำรงในความรักของพระเจ้า" เป็นต้น
โครงร่าง
1. คำทักทาย 1 - 2
3. ตัวอย่างคนชั่วที่ให้ร้ายพระกิตติคุณ 5 - 16
4. คำสั่งสอนในเชิงปฏิบัติ 17 - 25
อาบู ราวาช
อะบู เราะวัช (ابو رواش, ⲁⲃⲣⲱⲟⲩϣⲓ abrowshi, คอปติกตอนปลาย: [ɑbˈroːwʃi], แปลว่า "เนื้อของความสุขทางราคะ" ), อยู่ห่างออกไป 8 กิโลเมตร (5.0 ไมล์) ทางเหนือของกิซา เป็นที่ตั้งของพีระมิดที่อยู่ทางเหนือสุดของอียิปต์ หรือที่รู้จักกันในชื่อของพีระมิดที่สาบสูญ ซึ่งเป็นพีระมิดแห่งฟาโรห์ดเจดเอฟเรที่ถูกทำลายเกือบทั้งหมด ซึ่งพระองค์เป็นพระราชโอรสและทรงเป็นผู้สืบทอดพระราชบัลลังก์ของฟาโรห์คูฟู โดยเดิมทีเคยเชื่อว่าพีระมิดแห่งไม่เคยสร้างเสร็จ แต่ปัจจุบันมติทางโบราณคดีได้สรุปว่าไม่เพียงแต่สร้างเสร็จเท่านั้น แต่ยังสร้างให้มีขนาดเท่ากับพีระมิดแห่งเมนคาอูเร ซึ่งมีขนาดใหญ่เป็นอันดับสามของกลุ่มพีระมิดแห่งกิซา และเป็นที่ตั้งของพีระมิดเหนือสุดในอียิปต์ (ซึ่งรู้จักกันในนาม เล็พซีอุสหมายเลข 1 ) พีระมิดแห่งดเจดเอฟเร (หรือที่รู้จักในพระนาม ราดเจดเอฟ ) และมีมาสตาบาจำนวนประมาณ 50 หลัง (ซึ่งอยู่ห่างจากพีระมิดของฟาโรห์ดเจดเอฟเรไป 1.5 กิโลเมตร) รายงานการขุดค้นกลุ่มพีระมิดถูกตีพิมพ์ในปี ค.ศ. 2011
การเงินธุรกิจ
การเงินธุรกิจ (Corporate finance) เป็นการศึกษาการจัดการทางการเงิน และการตัดสินใจทางการเงินของบริษัท เช่น การวิเคราะห์ผลตอบแทนของโครงการเพื่อตัดสินใจลงทุนในโครงการที่ให้ผลตอบแทนมากกว่าต้นทุนเงินทุน การวิเคราะห์ความเสี่ยงของโครงการ การจัดหาเงินทุนเพื่อให้บริษัทมีโครงสร้างเงินทุนที่เหมาะสม เพื่อเพิ่มมูลค่าของบริษัท และ ความมั่งคั่งของผู้ถือหุ้น
การศึกษาจะแบ่งออกเป็นระยะสั้นและระยะยาว ในระยะยาวจะศึกษาว่าควรลงทุนในโครงการใด ควรใช้แหล่งเงินทุนจากส่วนของผู้ถือหุ้นหรือการกู้ยืม และควรจ่ายเงินปันผลให้แก่ผู้ถือหุ้นหรือไม่ และเมื่อไร ส่วนในระยะสั้นนั้นจะศึกษาเกี่ยวกับการบริหารเงินทุนหมุนเวียนอันได้แก่ สินทรัพย์หมุนเวียน และ หนี้สินหมุนเวียนไม่ให้มากหรือน้อยเกินไป เพื่อให้การดำเนินงานปรกติของกิจการไม่สะดุด
การตัดสินใจลงทุน
ผู้บริหารจำเป็นต้องจัดสรรทรัพยากรที่มีอยู่อย่างจำกัดเพื่อใช้ในโครงการลงทุนต่าง ๆ ของกิจการ ทำให้ต้องมีการจัดลำดับความสำคัญของโครงการ ประเมินมูลค่าของแต่ละโครงการตามขนาดและกระแสเงินสดที่คาดว่าจะได้รับในอนาคต
การประเมินมูลค่าของโครงการ
โดยทั่วไปแล้วมูลค่าของโครงการจะคำนวณโดยใช้กระแสเงินสดคิดลด ตัวอย่างเช่นการหามูลค่าปัจจุบันสุทธิของโครงการ โดยต้องทำการประเมินกระแสเงินสดที่คาดว่าจะได้รับในอนาคต แล้วทำการคิดลดเพื่อหามูลค่าปัจจุบันของกระแสเงินสดเหล่านั้น ผลรวมของมูลค่าปัจจุบันทั้งหมดคือ มูลค่าปัจจุบันสุทธิของโครงการ
กล้ามเนื้อเอกซ์เทนเซอร์ คาร์ไพ เรเดียลิส เบรวิส
กล้ามเนื้อเอกซ์เทนเซอร์ คาร์ไพ เรเดียลิส เบรวิส (Extensor carpi radialis brevis; ECRB) เป็นกล้ามเนื้อที่หนากว่ากล้ามเนื้อเอกซ์เทนเซอร์ คาร์ไพ เรเดียลิส ลองกัส (extensor carpi radialis longus) ที่อยู่เหนือกว่า
จุดเกาะต้นและจุดเกาะปลาย
กล้ามเนื้อนี้มีจุดเกาะต้นที่ปุ่มแลทเทอรัล อีพิคอนไดล์ของกระดูกต้นแขน (lateral epicondyle of the humerus) โดยเอ็นร่วมกับกล้ามเนื้ออีกสามมัด, ที่เอ็นเรเดียลคอลแลทเทอรัลของข้อศอก, ที่เอ็นแผ่ (aponeurosis) แข็งแรงที่คลุมอยู่ด้านบน และที่ผนังกั้นอินเตอร์มัสคิวลาร์ (intermuscular septa) ซึ่งอยู่ระหว่างกล้ามเนื้อนี้และกล้ามเนื้อที่ติดกัน
ใยกล้ามเนื้อสุดกลายเป็นเอ็นกล้ามเนื้อลงที่ประมาณกึ่งกลางของปลายแขน ผ่านเข้าใต้กล้ามเนื้อแอบดักเตอร์ พอลิซิส ลองกัส (Abductor pollicis longus) และกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis) แล้วจึงลอดใต้เอ็นดอร์ซัล คาร์ปัล (dorsal carpal ligament) เข้าไปเกาะปลายที่พื้นผิวด้านหลังของฐานของกระดูกฝ่ามือชิ้นที่ 3 บนด้านกระดูกเรเดียส
ความสัมพันธ์
ใต้เอ็นดอร์ซัล คาร์ปัล (dorsal carpal ligament) เอ็นกล้ามเนื้อนี้ทอดตัวบนด้านหลังของกระดูกเรเดียสในร่องตื้นๆ เรียกว่า Lister's tubercle ซึ่งด้านข้างของมันเป็นทางผ่านของเอ็นของกล้ามเนื้อเอกซ์เทนเซอร์ คาร์ไพ เรเดียลิส เบรวิส, ลองกัส ซึ่งแยกจากโครงสร้างนี้โดยสันตื้นๆ
เส้นประสาทที่เลี้ยง
เช่นเดียวกับกล้ามเนื้อในพื้นที่ด้านหลังของปลายแขน กล้ามเนื้อนี้ถูกเลี้ยงโดยแขนงของเส้นประสาทเรเดียล (radial nerve)
หน้าที่
กล้ามเนื้อนี้ทำหน้าที่เหยียด (extensor) และกาง (abductor) มือที่ข้อมือ กล้ามเนื้อจึงควบคุมข้อมือเพื่อเคลื่อนมือไปด้านนิ้วหัวแม่มือและออกจากด้านฝ่ามือ
การออกกำลังกาย
เช่นเดียวกับกล้ามเนื้อกลุ่มเหยียดอื่นๆ ในปลายแขน กล้ามเนื้อนี้สามารถฝึกความแข็งแรงได้จากการออกกำลังการต้านการเหยียด โดยใช้ wrist roller และ wrist curls ร่วมกับดัมบ์เบลล์ (dumbbell)
พระองค์เจ้านโรดม เวชชรา
พระองค์เจ้านโรดม เวชชรา (នរោត្តម វេជ្ជរ៉ា, นโรตตมฺ เวชฺชฺรา; 17 สิงหาคม พ.ศ. 2489 — 28 กรกฎาคม พ.ศ. 2556) เป็นพระราชธิดาในพระบาทสมเด็จพระบรมนาถนโรดม สุรามฤต กับคุณเทพกัญญาโสภา (คิมอัน เยียป) เป็นพระขนิษฐาต่างพระชนนีของพระบาทสมเด็จพระนโรดม สีหนุ และเป็นพระปิตุจฉาในพระบาทสมเด็จพระบรมนาถนโรดม สีหมุนี
พระประวัติ
พระองค์เจ้านโรดม เวชชรา ประสูติเมื่อวันที่ 17 สิงหาคม พ.ศ. 2489 ณ กรุงพนมเปญ ประเทศกัมพูชา เป็นพระราชธิดาในพระบาทสมเด็จพระบรมนาถนโรดม สุรามฤต กับคุณเทพกัญญาโสภา (คิมอัน เยียป) พระองค์เจ้าเวชชราสามารถรับสั่งภาษาฝรั่งเศส ภาษาอังกฤษ และภาษาสเปนได้ พระองค์สำเร็จการศึกษาจาก Lycées Sisowath และ Descalies, Baccalauréat série B degree เมื่อ พ.ศ. 2489 ต่อมาทรงสำเร็จการศึกษาระดับอุดมศึกษาสาขาวรรณคดีร่วมสมัย มหาวิทยาลัยตูลูส ประเทศฝรั่งเศส เมื่อ พ.ศ. 2511 ต่อมาทรงศึกษาต่อด้านภาษาฝรั่งเศสระหว่างประเทศ จากมหาวิทยาลัยตูลูส ประเทศฝรั่งเศส จนสำเร็จการศึกษาเมื่อ พ.ศ. 2512 และทรงสำเร็จการศึกษาสถาบันการศึกษานานาชาติระหว่างประเทศและพัฒนาด้านรัฐศาสตร์ มหาวิทยาลัยตูลูส ในปี พ.ศ. 2513
พระองค์เจ้าเวชชราเสกสมรสครั้งแรกกับเทพ สมพารา เมื่อวันที่ 29 มิถุนายน พ.ศ. 2509 ต่อมาภายหลังได้ทรงหย่า และเสกสมรสใหม่กับอีฟ ดูมงต์ (Yves Dumont) ซึ่งเป็นประธานของ Champagne laurent perrier และมีพระโอรสด้วยกัน 1 คน
หน้าที่การงาน
พระองค์เจ้าเวชชราทรงมีความรู้เกี่ยวกับด้านการศึกษาเกี่ยวกับกัมพูชาศึกษา นอกจากนี้เป็นสมาชิกรัฐสภาประเทศกัมพูชาตั้งแต่กันยายน ค.ศ. 1998 โดยพระองค์เล่นในนามพรรคฟุนซินเปค พระองค์ได้ดำรงตำแหน่งประธานของคณะกรรมการรัฐสภาเป็นเวลากิจการเกี่ยวกับความสัมพันธ์ระหว่างประเทศ และทรงเป็นนักหนังสือพิมพ์ข่าวต่างประเทศ
สวีตมัลเล็ต
สวีตมัลเล็ต (Sweet Mullet) เป็นวงร็อกไทยที่มาจากวงการเพลงใต้ดิน เริ่มมีชื่อเสียงหลังจากเข้าสู่ค่ายจีนี่ เรคคอร์ด เมื่อปี พ.ศ. 2547 โดยที่มีเพลง "ตอบ" เป็นเพลงที่ได้รับความนิยมในขณะนั้นภายใต้โปรเจกต์ Showroom
ประวัติ
สวีตมัลเลตได้ออกผลงานอีพี Panaphobia ในปี พ.ศ. 2546 เป็นอัลบัมแรก ทำให้วงเริ่มเป็นที่รู้จักในหมู่คนฟังเพลงใต้ดิน อัลบัมนี้ทางวงได้ประพันธ์เพลงเอง ตลอดจนกระบวนการผลิตและจัดจำหน่ายด้วย โดยจำหน่ายในคอนเสิร์ตที่วงได้เดินทางไปเล่นตามที่ต่าง ๆ ในขณะนั้นเพลงของวงสวีตมัลเล็ต ก็ได้เปิดทางคลื่นวิทยุ 104.5 Fat Radio ในช่วง Bedroom Studio ทำให้ชื่อของสวีตมัลเล็ต เริ่มเป็นที่รู้จักมากขึ้น ในปีต่อมา ทางวงมีโอกาสได้เซ็นสัญญากับสังกัดจีนี่ เรคคอร์ด โดยการชักชวนของดนัย ธงสินธุศักดิ์ (โน่) ซึ่งเป็นโปรดิวเซอร์อยู่ที่ค่ายจีนี่ เรคคอร์ดส โน่ให้ทางวงลองส่งแผ่นมาที่ค่ายดู หลังจากนั้นจึงได้รับการติดต่อกลับมา และทำให้มีโอกาสได้มาร่วมงานกับจีนี่ เรคคอร์ดส ในขณะเดียวกัน วงได้มีการเปลี่ยนผู้เล่นเบสจากกล้วยเป็นตี่ ซึ่งเคยเป็นสมาชิกยุคก่อตั้งวง
ในอัลบัม Showroom Vol.1 สังกัดจีนี่ เรคคอร์ดส ซึ่งเป็นอัลบัมรวมศิลปินหน้าใหม่ของค่ายจีนี่ เรคคอร์ดส วงสวีตมัลเล็ตได้ร่วมร้องเพลงเพลง "ตอบ" ขึ้นชาร์ต 1 ใน 10 เพลงยอดนิยมทางคลื่นวิทยุต่าง ๆ ทำให้ทางวงได้เป็นที่รู้จักในวงกว้างมากขึ้น
ในปี พ.ศ. 2548 วงสวีตมัลเล็ตได้รับเกียรติได้เล่นเป็นวงเปิดให้วงบอดี้สแลม ใน งานบอดีสแลมบีลีฟคอนเสิร์ต (Bodyslam Believe Concert) ที่ธันเดอร์โดม เมืองทองธานี และสวีตมัลเล็ตได้มีการเปลี่ยนแปลงสมาชิกกันอีกครั้ง จากวีน ผู้เล่นกีตาร์ของวงซึ่งต้องการไปศึกษาต่อที่ต่างประเทศ เป็นแป๊บ มือกีตาร์คนปัจจุบัน
"Light Heavyweight" เป็นผลงานอัลบัมเต็มชุดที่ 1 ของวง มีเพลงฮิตอย่าง "หลอมละลาย" "หลับข้ามวัน" "ไต่เย้ยนรก" และ "เพลงของคนโง่"
ปีเดียวกัน วงสวีตมัลเล็ต ได้เล่นเปิดให้วงบอดี้สแลมอีกครั้ง ในงานบอดีสแลมเซฟมายไลฟ์ (อังกฤษ: Bodyslam Save My Life) ที่อินดอร์สเตเดียม หัวหมาก
ปี 2552 เป็นแขกรับเชิญ ในคอนเสิร์ตของวง Potato ชื่องาน Potato The Real Life Concert ที่อินดอร์สเตเดียม หัวหมาก
ปี 2553 เป็นวง Supporter Act ให้กับวงดนตรี Saosin ในงาน Saosin Live in Bangkok สถานที่ Butter butter รัชดาภิเษก โดยมีนักร้องนำวง SixCE ร่วมแสดงในเพลง ลั่น และทางวงได้มีผลงานอัลบั้มเต็มชุดที่ 2 "Sound Of Silence" มีเพลงฮิตอย่าง "หัวใจที่หายไป" "สภาวะหัวใจล้มเหลวเฉียบพลัน" "คมมีด" "พลังแสงอาทิตย์" "เหตุผลที่ยังหายใจ" และ "ภาพติดตา"
ปีเดียวกัน Sweet Mullet ได้ขึ้นคอนเสิร์ต o2 one concert ณ อินดอร์สเตเดียม หัวหมาก เล่นเพลง พลังแสงอาทิตย์, สภาวะหัวใจล้มเหลวเฉียบพลัน, หัวใจที่หายไป, ฝากเลี้ยง
ปี 2556 Sweet Mullet เป็นแขกรับเชิญ ในคอนเสิร์ตของวง Paradox ชื่องาน พาราด็อกซ์ ผงาดง้ำค้ำโลก โดดไม่รู้ล้ม ที่ Impact Exhibition Hall 1 เมืองทองธานี
ปีเดียวกัน Sweet Mullet เป็นแขกรับเชิญ ในคอนเสิร์ตของวง แบล็คเฮด ชื่องาน แบล็คเฮด ปาร์ตี้ ไว้ลาย ที่สตูดิโอ 8 มูนสตาร์สตูดิโอ
ปี 2557 มีคอนเสิร์ต Retrospect & Sweet Mullet VS The World ที่เมืองไทย GMM Live House @ Central World ในวันที่ 14 ธันวาคม แขกรับเชิญคือ แจ๊ส ชวนชื่น และ ว่าน วันวาน
ปีเดียวกัน Sweet Mullet ได้ขึ้นคอนเสิร์ต Genie Fest 16 ปีแห่งความร็อก ณ ริมทะเลสาบเมืองทองธานี เล่นเพลง พลังแสงอาทิตย์, สภาวะหัวใจล้มเหลวเฉียบพลัน, ฝากเลี้ยง, เอาให้ตาย (Feat. เอ๋ Ebola), ประเทือง
ปี 2559 มีคอนเสิร์ต Retrospect & Sweet Mullet FEST Revolution ที่เมืองไทย GMM Live House @ Central World ในวันที่ 22 ตุลาคม
ปี 2560 อั๋น มือกีต้าร์ Sweet Mullet แยกทางกับวงเพื่อทำหน้าที่คุณพ่อเต็มตัว ผ่านทางแฟนเพจ Sweet Mullet
ปี 2561 Sweet Mullet ได้ขึ้นคอนเสิร์ต Genie Fest 19 ปีกว่าจะร็อกเท่าวันนี้ ณ สนามราชมังคลากีฬาสถาน
ปี 2562 เต๋า นักร้องนำของวง เป็นแขกรับเชิญ ในคอนเสิร์ตของวง Potato ชื่องาน Magic Hours Concert #มันคือเรื่องจริง ที่อิมแพ็ค อารีน่า เมืองทองธานี
พลิมัท (มอนต์เซอร์รัต)
พลิมัท (Plymouth) เป็นเมืองร้างบนเกาะมอนต์เซอร์รัตซึ่งเป็นดินแดนโพ้นทะเลของสหราชอาณาจักร ซึ่งเป็นส่วนหนึ่งของหมู่เกาะลีเวิร์ดของเลสเซอร์แอนทิลลีส ในทะเลแคริบเบียน
ตั้งขึ้นบนแหล่งทับถมลาวาในอดีตใกล้กับภูเขาไฟซูฟริแยร์ฮิลล์ (Soufrière Hills) ที่ไม่มีการปะทุมานาน เมืองนี้ต้องถูกอพยพในปี พ.ศ. 2538 เมื่อภูเขาไฟกลับมาปะทุ ในที่สุดพลิมัทก็ถูกทิ้งอย่างถาวรในปี พ.ศ. 2540 หลังจากที่เมืองถูกไฟไหม้อย่างมาก และส่วนใหญ่ถูกฝังโดยกระแสตะกอนภูเขาไฟ (pyroclastic flow) และ ดินไหล (lahar) ในหลายศตวรรษที่ผ่านมาที่นี่เป็นท่าเรือเพียงแห่งเดียวในการเข้าสู่เกาะ พลิมัทยังคงเป็นเมืองหลวงทางของมอนต์เซอร์รัต ทำให้เป็นเมืองร้างแห่งเดียวที่ทำหน้าที่เป็นเมืองหลวงของดินแดนทางการเมือง โดยศูนย์กลางการบริหารย้ายไปตั้งอยู่ที่หมู่บ้านเบรดส์ทางตอนเหนือของเกาะ
โบสถ์เซนต์แอนโทนี
หลังจากการก่อตั้งอาณานิคมแห่งแรกของยุโรปบนเกาะมอนต์เซอร์รัตในปี ค.ศ. 1632 โบสถ์เซนต์แอนโทนีได้รับการจัดตั้งขึ้นในพลิมัทในปี ค.ศ. 1636 แม้ว่าเซนต์แอนโทนีจะเป็นนักบุญในศาสนาคริสต์นิกายโรมันคาทอลิก แต่เชื่อกันว่าข้าหลวงแอนโทนี บริสเก็ต ซึ่งเดินทางไปอังกฤษเพื่อหาเงินทุนมาสร้างโบสถ์แห่งนี้ ได้ตั้งชื่อโบสถ์ตามชื่อของเขา โบสถ์ต้องสร้างใหม่หลายครั้งตลอดประวัติศาสตร์ เนื่องจากความเสียหายจากแผ่นดินไหว และเฮอริเคน
ภูเขาไฟและการอพยพ
ในช่วงต้นเดือนกรกฎาคม พ.ศ. 2538 การปะทุครั้งใหญ่ที่ภูเขาไฟซูฟริแยร์ฮิลล์ (Soufrière Hills) ซึ่งไม่มีการปะทุมานานหลายศตวรรษส่งให้เกิดการไหลของตะกอนภูเขาไฟ (pyroclastic flow) และขี้เถ้าตกลงไปทั่วพื้นที่กว้างทางตอนใต้ของมอนต์เซอร์รัตรวมถึงเมืองหลวงพลิมัท เห็นได้ชัดในทันทีว่าเมืองนี้ตกอยู่ในอันตรายอย่างร้ายแรง เมื่อวันที่ 21 สิงหาคม พ.ศ. 2538 ภูเขาไฟได้พ่นเศษหิน (tephra) ตกลงมาในพลิมัท และในเดือนธันวาคมผู้อยู่อาศัยถูกอพยพเพื่อความไม่ประมาท
ผู้อยู่อาศัยได้รับอนุญาตให้กลับมาในอีกไม่กี่เดือนต่อมา แต่ในวันที่ 25 มิถุนายน พ.ศ. 2540 การปะทุครั้งใหญ่อีกครั้งทำให้เกิดการไหลเพิ่มขึ้นอย่างรวดเร็วของตะกอนภูเขาไฟซึ่งทำให้มีผู้เสียชีวิต 19 คน และไหลไปเกือบถึงสนามบินซึ่งอยู่ทางฝั่งตะวันออกของเกาะ ผู้อาศัยในพลิมัทถูกอพยพอีกครั้ง
ระหว่างวันที่ 4–8 สิงหาคม พ.ศ. 2540 การปะทุครั้งใหญ่เป็นชุดได้ทำลายประมาณ 80% ของเมืองโดยฝังไว้ใต้เถ้าสูง 1.4 เมตร (4.6 ฟุต) วัสดุที่ร้อนจัดนี้ได้เผาอาคารหลายหลัง ทำให้แทบเป็นไปไม่ได้ที่จะอยู่อาศัยสำหรับชาวเมืองส่วนใหญ่
การไหลของกระแสตะกอนภูเขาไฟ (pyroclastic flow), ลาวา, เถ้า และหินภูเขาไฟอื่น ๆ ส่วนใหญ่อัดแน่นโดยมีความหนาแน่นใกล้เคียงกับคอนกรีต การกำจัดภาระที่ล้นเกินจะต้องใช้วัตถุระเบิด, รถปราบดิน และทรัพยากรอื่น ๆ ที่มีราคาแพงเกินไปสำหรับการใช้งานอย่างกว้างขวาง คาดว่าดินใต้โคลนแข็งและลาวาน่าจะไหม้เกรียมและไม่สามารถเพาะปลูกได้อย่างสมบูรณ์ จากความร้อนที่รุนแรงของการไหลของกระแสตะกอนภูเขาไฟ
รัฐบาลสั่งอพยพเมืองพลิมัทโดยกองทัพเรืออังกฤษให้ความช่วยเหลือโดยพาประชาชนไปยังที่ปลอดภัย ครึ่งทางใต้ของเกาะได้รับการประกาศให้เป็นเขตที่กันออกไป (exclusion zone) เนื่องจากมีการระเบิดของภูเขาไฟที่ซูฟริแยร์ฮิลล์ (Soufrière Hills) อย่างต่อเนื่อง รัฐบาลของเกาะถูกย้ายไปทางเหนือไปยังหมู่บ้านเบรดส์ (Brades) แม้ว่าพลิมัทจะยังคงเป็นเมืองหลวงทางนิตินัย ในปี พ.ศ. 2556 ท่าเรือและเมืองหลวงแห่งใหม่อยู่ระหว่างการก่อสร้างที่ลิตเติลเบย์ (Little Bay) บนชายฝั่งตะวันตกเฉียงเหนือของเกาะ
ภูมิศาสตร์
พลิมัท ตั้งอยู่บนเนินทางตะวันตกเฉียงใต้ตอนล่างของภูเขาไฟซูฟริแยร์ฮิลล์ (Soufrière Hills) อยู่ในเขตที่กันออกไปเนื่องจากภูเขาไฟ ซึ่งถือว่าไม่สามารถอยู่อาศัยได้ทั้งหมด
การคมนาคม
ท่าอากาศยานวิลเลียม เฮนรี แบรมเบิล (W. H. Bramble) ที่ให้บริการแก่พลิมัท ถูกปิดลงอย่างสมบูรณ์ในปี พ.ศ. 2540 และถูกทำลายในเวลาต่อมาเนื่องจากถูกฝังในเถ้าภูเขาไฟ ท่าอากาศยานจอห์น อัลเฟรด ออสบอร์น (John A. Osborne) แห่งใหม่ เปิดให้บริการใกล้กับหมู่บ้านเบรดส์ (Brades)
ท่าเรือพลิมัทได้รับอนุญาตให้เปิดใช้อีกครั้งในปี พ.ศ. 2555 สำหรับการส่งออกทรายโดยผู้ประกอบการที่ได้รับอนุญาต
มาดแลน
มาดแลน (madeleine, ) หรือ เปอติตมาดแลน (petite madeleine, ) เป็นขนมเค้กชิ้นเล็ก ๆ และเป็นขนมพื้นเมืองจากเมืองกอแมร์ซีและลีแวร์เดิงซึ่งอยู่ในแคว้นกร็องแต็สต์ ทางภาคตะวันออกเฉียงเหนือของประเทศฝรั่งเศส
เนื้อขนมนั้นจะทำจากส่วนผสมสำหรับเค้กเฌนวซ (génoise cake) ซึ่งเป็นเค้กเนื้อฟองน้ำสูตรอิตาลี รสชาติจะคล้ายเค้กเนื้อฟองน้ำทั่วไปแต่เข้มข้นน้อยกว่า สูตรมาดแลนแบบดั้งเดิมจะใช้เมล็ดพืชบดละเอียด (โดยปกติแล้วใช้แอลมอนด์) บางสูตรที่ต้องการความแตกต่างก็จะเพิ่มผิวเลมอนขูดลงไปเพื่อให้มีกลิ่นและรสชาติของผลเลมอน
ขนมมาดแลนแบบอังกฤษก็ใช้เค้กเฌนวซเช่นเดียวกัน แต่อบในแม่พิมพ์รูปทรงคล้ายแก้วน้ำ หลังอบเสร็จจะเคลือบด้วยแยม มะพร้าวขูดอบแห้ง และส่วนมากจะวางเชอร์รีเคลือบน้ำตาลไว้ด้านบน
กล้ามเนื้อเอกซ์เทนเซอร์ ดิจิไต มินิไม
กล้ามเนื้อเอกซ์เทนเซอร์ ดิจิไต มินิไม (Extensor digiti minimi) หรือ กล้ามเนื้อเอกซ์เทนเซอร์ ดิจิไต ควินไต โพรเพรียส (Extensor digiti quinti proprius; EDM) เป็นกล้ามเนื้อมัดผอมๆ อยู่ในปลายแขน (forearm) อยู่บนด้านใกล้กลางของกล้ามเนื้อเอกซ์เทนเซอร์ ดิจิทอรุม (Extensor digitorum)
กล้ามเนื้อนี้มีจุดเกาะต้นของเอ็นคอมมอนเอกซ์เทนเซอร์ (common Extensor tendon) โดยแผ่นเอ็นบางๆ จากผนังกั้นอินเตอร์มัสคิวลาร์ (intermuscular septa) ที่กั้นระหว่างกล้ามเนื้อนี้และกล้ามเนื้อใกล้เคียง
เอ็นกล้ามเนื้อนี้วิ่งผ่านช่องของเอ็นดอร์ซัล คาร์ปัล (dorsal carpal ligament) ด้านหลังต่อข้อต่อเรดิโออัลนาส่วนปลาย (distal radio-ulnar joint) แล้วจึงแบ่งออกเป็น 2 เอ็นเมื่อข้ามาถึงมือ และสุดท้ายไปร่วมกับเอ็นแผ่ของกล้ามเนื้อเอกซ์เทนเซอร์ ดิจิทอรุมที่ด้านหลังของกระดูกนิ้วมือ (phalanx) ของนิ้วก้อย
ความแปรผัน
อาจพบแผ่นเส้นใยเกินมาจากปุ่มแลทเทอรัล อีพิคอนไดล์ (lateral epicondyle) หรือเอ็นกล้ามเนื้อที่จุดเกาะปลายไม่แยกออก หรืออาจไปเกาะที่นิ้วนาง
กรณีที่ไม่มีกล้ามเนื้อมัดนี้พบได้น้อย และกรณีที่กล้ามเนื้อนี้รวมไปกับกล้ามเนื้อเอกซ์เทนเซอร์ ดิจิทอรุมก็พบได้ไม่บ่อย
สูตรเสน่หา
สูตรเสน่หา เป็นบทประพันธ์ของนักเขียน “กิ่งฉัตร” ซึ่งตีพิมพ์เป็นตอนๆ ในนิตยสารสกุลไทย ได้รับความนิยมมากจนมีภาค 2 ออกมาที่ชื่อ “ค่าของหัวใจ” จากนั้นกิ่งฉัตรได้ขายลิขสิทธิ์ละครให้ทางช่อง 3 โดยได้ค่ายอาละดิน ณ บางกอก เป็นฝ่ายดำเนินการสร้างละคร เดิมศุภลักษณ์ ตงศิริ ผู้บริหารค่ายได้วางตัวพระเอก-นางเอกคือ ศักดิ์สิทธิ์ แท่งทอง และ คัทลียา แมคอินทอช แต่ไม่ได้สร้าง จนตกมาอยู่ในมือผู้จัด หทัยรัตน์ อมตวณิชย์ แห่งค่ายละครไท ได้พระเอก-นางเอกคือ ธีรเดช วงศ์พัวพันธ์ และ แอน ทองประสม นำแสดง ซึ่งได้รับการตอบรับจากผู้ชมอย่างท่วมท้น อันเป็นที่มาของกระแสฟีเวอร์ "ครูกุ๊ก" และ "อลิน" ที่พูดกันติดปาก
ละครโทรทัศน์นี้กำกับการแสดงโดยอำไพพร จิตต์ไม่งง เขียนบทโทรทัศน์โดย ณัฐิยา ศิรกรวิไล เริ่มออกอากาศตอนแรกเมื่อวันที่ 29 ตุลาคม พ.ศ. 2552 จนถึงวันที่ 23 ธันวาคม พ.ศ. 2552
พู่จอมพล
พู่จอมพล เป็นพืชในวงศ์ย่อยสีเสียด มีถิ่นกำเนิดในเขตร้อนและกึ่งเขตร้อนของทวีปอเมริกา ลักษณะเป็นไม้ยืนต้นหรือไม้พุ่มไม่ผลัดใบ สูง 1–5 เมตร เปลือกต้นสีน้ำตาลเข้ม มีรอยด่างเป็นวงสีเทาขาว ใบเป็นใบประกอบแบบขนนก 2 ชั้นปลายคู่ เรียงสลับ ใบย่อยมี 5–10 คู่ รูปขอบขนาน ปลายใบมน โคนใบเบี้ยว ขอบใบเรียบ ดอกออกเป็นช่อกระจุกที่ซอกใบใกล้ปลายกิ่ง มักบานพร้อมกันทั้งช่อ มีขนาด 4–7 เซนติเมตร กลีบเลี้ยงรูปถ้วย กลีบดอกสีขาว แดงหรือชมพู โคนก้านสีขาวเชื่อมติดกันเป็นหลอด ปลายแยกเป็นเส้นเล็กยาวสีขาวหรือสีชมพู ปลายแยกเป็น 5 แฉก มีเกสรตัวผู้จำนวนมาก รังไข่มีก้านสั้น ๆ ก้านเกสรเพศเมียยาวเท่า ๆ เกสรตัวผู้ ออกดอกตลอดปี ผลเป็นฝักแบนแห้ง ยาวได้ถึง 10 เซนติเมตร เมื่อแก่จะแตกภายในมีเมล็ดสีน้ำตาล 4–8 เมล็ด
พู่จอมพลนิยมปลูกเป็นไม้ประดับ โดยปลูกในดินร่วนปนทราย ต้องการแสงแดดทั้งวันและน้ำปานกลาง ขยายพันธฺุ์ด้วยการเพาะเมล็ดหรือปักชำกิ่ง มีการศึกษาพบว่าใบพู่จอมพลมีฤทธิ์สมานแผลและต้านอนุมูลอิสระ และดอกพู่จอมพลมีฤทธิ์ต้านหนอนพยาธิ
พรรคชาติสังคมนิยมกรีก
พรรคชาติสังคมนิยมกรีก (Ελληνικό Εθνικό Σοσιαλιστικό Κόμμα, Elliniko Ethniko Sosialistiko Komma) เป็นพรรคชาติสังคมนิยมในประเทศกรีซใน ค.ศ. 1932 โดย George S. Mercouris อดีตคณะรัฐมนตรี.
ชูไอ
ชูไอ (ฮันกึล: 슈아이) เป็นวงดนตรีสัญชาติเกาหลีใต้โดยชื่อวงมาจากคำว่า So Hot Union of Idols มีสมาชิกทั้งหมด 5 คน สังกัดค่าย Yejeon Media ต่อมาเดือนสิงหาคม 2558 พวกเขาได้ประกาศยุบวงเป็นที่เรียบร้อยแล้ว
กีฬาบิลเลียดและสนุกเกอร์ในซีเกมส์ 2013
กีฬาบิลเลียดและสนุกเกอร์ในซีเกมส์ 2013 จัดแข่งขันขึ้นที่สนามอาคารอินดอร์วันนาเต้ย์ดิ ในกรุงเนปยีดอ ประเทศพม่า ระหว่างวันที่ 13–20 ธันวาคม 2556
ตารางสรุปเหรียญการแข่งขัน
{{legend|#ccccff|ประเทศเจ้าภาพ|border=solid 1px #AAAAAA}}
วิกิพีเดียภาษาอาเซอร์ไบจานใต้
วิกิพีเดียภาษาอาเซอร์ไบจานใต้ (تورکجه ویکی‌پدیا; Cənubi Azərbaycanca Vikipediya‎) เป็นวิกิพีเดียที่จัดทำขึ้นในภาษาอาเซอร์ไบจานที่เขียนด้วยอักษรอาหรับ เปิดตัวแยกเป็นโครงการในเดือนกรกฎาคม พ.ศ. 2558 โดยมีบทความครบ 10,000 บทความเมื่อวันที่ 18 กันยายน พ.ศ. 2559 และครบ 100,000 บทความในวันที่ 9 สิงหาคม พ.ศ. 2561 ปัจจุบันในวันที่ วิกิพีเดียภาษาอาเซอร์ไบจานใต้มีบทความจำนวน 0 บทความ
ฟลูนิแทรซิแพม
ฟลูนิแทรซิแพม (Flunitrazepam) หรือชื่อทางการค้าว่า โรฮิปนอล (Rohypnol) เป็นยานอนหลับ มีฤทธิ์ทำให้นอนหลับและสูญเสียความทรงจำชั่วขณะ จึงนิยมใช้เป็นยานอนหลับ ยานำสลบ และสงบประสาทก่อนทำการผ่าตัด
ไทเทเนียม
ไทเทเนียม (Titanium; ; ) เป็นธาตุเคมี มีสัญลักษณ์เป็น Ti มีเลขอะตอมเท่ากับ 22 มีความหนาแน่นต่ำ แข็ง ทนการกัดกร่อน (น้ำทะเล, น้ำประสานทอง (aqua regia) และ คลอรีน) เป็นโลหะทรานซิชันสีเงิน
ไทเทเนียมได้รับการค้นพบในคอร์นวอลล์ บริเตนใหญ่ โดย วิลเลียม เกรเกอร์ (William Gregor) ในปี ค.ศ. 1791 ได้รับการตั้งชื่อโดย มาร์ทิน ไฮนริช คลาพรอท (Martin Heinrich Klaproth) ตามไททันในเทพปกรณัมกรีก ธาตุนี้พบในชั้นที่ทับถมกันของแร่ที่กระจายอยู่ทั่วไปในเปลือกโลกและธรณีภาค ส่วนใหญ่จะเป็นรูไทล์และอิลเมไนต์ และยังพบในสิ่งมีชีวิตเกือบทุกชนิด หิน แหล่งน้ำ และดิน ไทเทเนียมสามารถสกัดจากสินแร่ด้วยกระบวนการครอลล์ (Kroll process) หรือกระบวนการฮันเตอร์ (Hunter process) ในรูปของสารประกอบที่พบส่วนมากจะเป็นไทเทเนียมไดออกไซต์ ซึ่งเป็นสารเร่งปฏิกิริยาด้วยแสง (photocatalyst) ที่นิยมและใช้ในการสร้างสารสี (pigment) ขาว ส่วนรูปสารประกอบอื่น ได้แก่ ไทเทเนียมเตตระคลอไรด์ (TiCl4) ซึ่งเป็นส่วนประกอบของหมอกควันและตัวเร่งปฏิกิริยา และไทเทเนียมไตรคลอไรด์ (TiCl3) ซึ่งใช้เป็นตัวเร่งปฏิกิริยาในการผลิตโพลิโพรพิลีน
สองคุณสมบัติที่มีประโยชน์มากที่สุดของรูปโลหะคือมีความต้านทานการกัดกร่อนและมีอัตราส่วนความแข็งแรงต่อน้ำหนักสูงกว่าโลหะชนิดใด ๆ ในสภาวะบริสุทธิ์ ไทเทเนียมมีความแข็งเท่ากับเหล็กกล้าบางชนิด แต่เบากว่า 45% มีด้วยกันสองอัญรูป และห้าไอโซโทปที่เกิดขึ้นโดยธรรมชาติ คือ 46Ti ถึง 50Ti ซึ่ง 48Ti มีจำนวนมากที่สุด (73.8%) คุณสมบัติทางเคมีและฟิสิกส์ของไทเทเนียมคล้ายกับเซอร์โคเนียม เพราะทั้งสองมีเลขเวเลนซ์อิเล็กตรอนเลขเดียวกันและอยู่ในหมู่เดียวกันในตารางธาตุ
คุณสมบัติทางฟิสิกส์
ธาตุโลหะไทเทเนียมเป็นที่รู้จักกันว่าเป็นธาตุที่มีอัตราความแข็งแรงต่อน้ำหนักสูง เป็นโลหะที่แข็งแรงแต่มีความหนาแน่นต่ำสามารถทำให้เป็นแผ่นบาง ๆ ได้ (โดยเฉพาะอย่างยิ่งในสภาพแวดล้อมที่ไม่มีออกซิเจน), มันวาว, และมีสีขาวโลหะ มีจุดหลอมเหลวสูง (มากกว่า 1,650 °C หรือ 3,000 °F) จึงมักนำไปใช้เป็นโลหะทนไฟ ไทเทเนียมเป็นพาราแมกเนติกมีสภาพนำไฟฟ้าและสภาพนำความร้อนต่ำ
ไทเทเนียมนั้นแข็งพอใช้ (แม้ว่าจะไม่แข็งเท่ากับเหล็กกล้าอบชุบบางเกรด) ไม่มีคุณสมบัติเป็นแม่เหล็ก และเป็นตัวนำไฟฟ้าและความร้อนที่คุณภาพเลว การใช้กับเครื่องจักรต้องทำอย่างระมัดระวังเพราะวัสดุจะอ่อนตัวและถูกครูดเป็นรอยถ้าเครื่องมือมีความแหลมคมและไม่ได้ใช้วิธีการระบายความร้อนที่เหมาะสม เครื่องมือที่ทำจากไทเทเนียมคล้ายกับเครื่องมือที่ทำจากเหล็ก โครงสร้างของไทเทเนียมนั้นมีขีดจำกัดความล้าซึ่งจะกำหนดช่วงชีวิตของการนำไปใช้งานบางประเภท คุณสมบัติความแข็งตึง (stiffness) ของโลหะผสมไทเทเนียม ปกติแล้วไม่ดีเท่าวัสดุอื่น เช่น โลหะผสมอะลูมิเนียม และคาร์บอนไฟเบอร์ ดังนั้น จึงไม่ค่อยจะมีการนำไทเทเนียมไปใช้ในโครงสร้างที่ต้องการความแข็งแกร่งสูง
ไทเทเนียมมีสองอัญรูปคือรูปแบบแอลฟาหกเหลี่ยมที่จะเปลี่ยนเป็นรูปแบบบีตาแบบลูกบาศก์กลางตัว (body-centered cubic, แลตทิซ) ที่ 882 °C (1,620 °F) ความร้อนจำเพาะของรูปแบบแอลฟาจะเพิ่มขึ้นอย่างรวดเร็วเมื่อได้รับความร้อนเพื่อส่งผ่านระดับความร้อนนี้แต่จะตกลงและเกือบจะคงที่ในรูปแบบบีตาโดยไม่คำนึงถึงอุณหภูมิ ส่วนรูปแบบโอเมกาที่เพิ่มขึ้นมาจะคงอยู่และเสถียรทางเทอร์โมไดนามิกส์ที่ความดันสูงคล้ายกับเซอร์โคเนียมและแฮฟเนียม แต่จะอุปเสถียร (metastable) ที่ความดันบรรยากาศ รูปแบบนี้ปกติจะเป็นรูปหกเหลี่ยม (อุดมคติ) หรือสามเหลี่ยม (บิดเบี้ยว)
คุณสมบัติทางเคมี
<!-- The most noted chemical property of titanium is its excellent resistance to corrosion; it is almost as resistant as platinum, capable of withstanding attack by dilute sulfuric acid and hydrochloric acid as well as chlorine gas, chloride solutions, and most organic acids. However, it is soluble in concentrated acids. The Pourbaix diagram in the image shows that titanium is actually thermodynamically a very reactive metal.
However, it is slow to react with water and air, because it forms a passive and protective oxide coating that protects it from further reaction. When it first forms, this protective layer is only 1–2 nm thick but continues to slowly grow; reaching a thickness of 25 nm in four years.
Titanium readily reacts with oxygen at 1200 °C in air, and at 610 °C in pure oxygen, forming titanium dioxide. As a result, the metal cannot be melted in open air since it burns before the melting point is reached. Melting is only possible in an inert atmosphere or in a vacuum. At 550 °C, it combines with chlorine. It also reacts with the other halogens and absorbs hydrogen.
Titanium is one of the few elements that burns in pure nitrogen gas, reacting at 800 °C to form titanium nitride, which causes embrittlement.
Experiments have shown that natural titanium becomes radioactive after it is bombarded with deuterons, emitting mainly positrons and hard gamma rays. -->
สารประกอบ
<!-- The +4 oxidation state dominates titanium chemistry, but compounds in the +3 oxidation state are also common. Because of this high oxidation state, many titanium compounds have a high degree of covalent bonding.
Star sapphires and rubies get their asterism from the titanium dioxide impurities present in them. Titanates are compounds made with titanium dioxide. Barium titanate has piezoelectric properties, thus making it possible to use it as a transducer in the interconversion of sound and electricity. Esters of titanium are formed by the reaction of alcohols and titanium tetrachloride and are used to waterproof fabrics.
Titanium nitride (TiN), having a hardness equivalent to sapphire and carborundum (9.0 on the Mohs Scale), is often used to coat cutting tools, such as drill bits. It also finds use as a gold-colored decorative finish, and as a barrier metal in semiconductor fabrication.
Titanium tetrachloride (titanium(IV) chloride, TiCl4, sometimes called "tickle" ) is a colorless liquid which is used as an intermediate in the manufacture of titanium dioxide for paint. It is widely used in organic chemistry as a Lewis acid, for example in the Mukaiyama aldol condensation. Titanium also forms a lower chloride, titanium(III) chloride (TiCl3), which is used as a reducing agent.
Titanocene dichloride is an important catalyst for carbon-carbon bond formation. Titanium isopropoxide is used for Sharpless epoxidation. Other compounds include titanium bromide (used in metallurgy, superalloys, and high-temperature electrical wiring and coatings) and titanium carbide (found in high-temperature cutting tools and coatings). -->
การปรากฏขึ้น
<!-- Because of rounding, values do not sum to 100%.
Titanium is always bonded to other elements in nature. It is the ninth-most abundant element in the Earth's crust (0.63% by mass) and the seventh-most abundant metal. It is present in most igneous rocks and in sediments derived from them (as well as in living things and natural bodies of water). Of the 801 types of igneous rocks analyzed by the United States Geological Survey, 784 contained titanium. Its proportion in soils is approximately 0.5 to 1.5%.
It is widely distributed and occurs primarily in the minerals anatase, brookite, ilmenite, perovskite, rutile, titanite (sphene), as well in many iron ores. Of these minerals, only rutile and ilmenite have any economic importance, yet even they are difficult to find in high concentrations. Significant titanium-bearing ilmenite deposits exist in western Australia, Canada, China, India, Mozambique, New Zealand, Norway, and Ukraine. Large quantities of rutile are also mined in North America and South Africa and help contribute to the annual production of 90,000 tonnes of the metal and 4.3 million tonnes of titanium dioxide. Total reserves of titanium are estimated to exceed 600 million tonnes.
Titanium is contained in meteorites and has been detected in the sun and in M-type stars; the coolest type of star with a surface temperature of 3200 °C. Rocks brought back from the moon during the Apollo 17 mission are composed of 12.1% TiO2. It is also found in coal ash, plants, and even the human body.-->
ไอโซโทป
ไทเทเนียมที่เกิดขึ้นในธรรมชาติมีอยู่ด้วยกัน 5 ไอโซโทปที่เสถียร ได้แก่ 46Ti, 47Ti, 48Ti, 49Ti, และ 50Ti ซึ่ง 48Ti มีจำนวนมากที่สุด (73.8%) มี 11 ไอโซโทปกัมมันตรังสี ที่เสถียรที่สุด คือ 44Ti ซึ่งมีครึ่งชีวิต 63 ปี 45Ti มีครึ่งชีวิต 184.8 นาที 51Ti มีครึ่งชีวิต 5.76 นาที และ 52Ti มีครึ่งชีวิต 1.7 นาที ที่เหลือเป็นไอโซโทปกัมมันตรังสีที่มีครึ่งชีวิตน้อยกว่า 33 วินาทีและส่วนใหญ่มีครึ่งชีวิตน้อยกว่า 0.5 วินาที
ไอโซโทปของไทเทเนียมมีน้ำหนักอะตอมอยู่ในช่วง 39.99 u (40Ti) ถึง 57.966 u (58Ti) รูปแบบการสลายกัมมันตรังสีขั้นต้นก่อนจะกลายเป็นไอโซโทปที่เสถียรและมีจำนวนมากที่สุด 48Ti คือการจับยึดอิเล็กตรอนและรูปแบบการสลายหลังจากนั้นคือการสลายให้อนุภาคบีตา ผลิตภัณฑ์จากการสลายกัมมันตรังสีขั้นต้นก่อนจะเป็น 48Ti คือไอโซโทปธาตุที่ 21 (สแกนเดียม) และผลิตภัณฑ์จากการสลายกัมมันตรังสีหลังจากนั้นคือไอโซโทปธาตุที่ 23 (วาเนเดียม)
เบรดส์
เบรดส์ (Brades) เป็นหมู่บ้านและเมืองหลวงโดยพฤตินัยของมอนต์เซอร์รัตตั้งแต่ ค.ศ. 1998 ตั้งอยู่บริเวณลิตเทิลเบย์ทางทิศเหนือของเกาะ มีประชากรประมาณ 1,000 คน พลิมัทซึ่งเป็นเมืองหลวงอย่างเป็นทางการของมอนต์เซอร์รัตถูกทิ้งร้างหลังจากเกิดภูเขาไฟระเบิดในปี ค.ศ. 1997 หน่วยงานของทางการมอนต์เซอร์รัตจึงย้ายมาตั้งที่เบรดส์เป็นการชั่วคราว
สำมะโนเคหะและประชากรมอนต์เซอร์รัต ค.ศ. 2011
ข้อมูล:
แกงสมรม
แกงสมรม เป็น แกงกะทิ แบบแกงคั่ว น้ำคลุกคลิก โดยคำว่า "สมรม" เป็นภาษาใต้ หมายถึงถึงการใช้ผักและส่วนผสมนานาชนิดมาผสมกันในตัวแกง มีส่วนประกอบคือกุ้งสด หรือปลาย่าง หน่อไม้สับ มะเขือยาวและเห็ดแครง กินกับข้าวสวยหรือข้าวหลามหรือข้าวเหนียว (ต้มแบบภาคใต้) เป็นแกงที่ขาดไม่ได้ สำหรับงานบุญสารทเดือนสิบ
ฟุตซอลทีมชาติเช็กเกีย
ฟุตซอลทีมชาติเช็กเกีย (Czech Republic national futsal team) เป็นตัวแทนของประเทศเช็กเกียในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลแห่งสาธารณรัฐเช็ก
ผู้เล่นปัจจุบัน
The following players were named for UEFA Futsal Euro 2014
พระเจ้าออทโทคาร์ที่ 1 แห่งโบฮีเมีย
ในช่วงแรกของการครองราชย์เป็นสมัยของอนาธิปไตยที่เกิดขึ้นโดยทั่วไปในราชอาณาจักร หลักจากการต่อสู้อยู่พักหนึ่งก็เป็นที่ยอมรับกันโดยทั่วไปว่าเป็นพระมหากษัตริย์แห่งราชอาณาจักรโบฮีเมียโดยพระจักรพรรดิไฮนริคที่ 6 แห่งโรมันอันศักดิ์สิทธิ์ในปี ค.ศ. 1192 แต่ปีต่อมาพระองค์ก็ถูกโค่นราชบัลลังก์โดยกลุ่มเจ้าเยอรมัน ในปี ค.ศ. 1197 สมเด็จพระเจ้าออตโตคาร์ก็ทรงบังคับให้พระเชษฐาวลาดิสเลาส ยินดริคสละโบฮีเมียให้แก่พระองค์ไปครองเพียงแต่โมราเวีย
ในปี ค.ศ. 1199 สมเด็จพระเจ้าออตโตคาร์ก็ทรงหย่ากับพระมเหสีองค์แรกอเดลไฮด์แห่งไมส์เสนแห่งราชวงศ์วิตเตน เพื่อไปเสกสมรสกับคอนสแตนซแห่งฮังการีพระราชธิดาองค์เล็กของสมเด็จพระเจ้าเบลาที่ 3 แห่งฮังการี
ในปี ค.ศ. 1200 เมื่อออตโตขึ้นครองราชย์เป็นสมเด็จพระจักรพรรดิออตโตที่ 4 แห่งโรมันอันศักดิ์สิทธิ์ สมเด็จพระเจ้าออตโตคาร์ก็ทรงเลิกสัญญาที่มีต่อฟิลิปแห่งชวาเบีย และประกาศเข้าข้างฝ่ายเวลฟ ทั้งจักรพรรดิออตโตและสมเด็จพระสันตะปาปาอินโนเซนต์ที่ 3 ต่อมาก็รับรองว่าพระองค์เป็นพระมหากษัตริย์สืบราชวงศ์แห่งราชอาณาจักรโบฮีเมีย
อสูรกายยักษ์แห่งอาร์ส
อสูรกายยักษ์แห่งอาร์ส เป็นซีรีส์อนิเมะโทรทัศน์ออริจินอลญี่ปุ่น สร้างแอนิเมชันโดยสตูดิโออาซาฮิโปรดักชันและอำนวยการผลิตโดยดีเอ็มเอ็มพิกเชอส์ กำกับโดยอากิระ โองูโระ เขียนบทโดยโนริมิตสึ ไคโฮ  แต่งดนตรีประกอบโดยชูจิ คาตายามะ และอากินาริ ซูซูกิ ออกแบบตัวละครต้นฉบับโดยอาชิโตะ โอยาริ และออกแบบตัวละครสำหรับแอนิเมชันโดยฮิโรชิ ชิมิซุและมาซาโตะ คาโตะ ออกอากาศตั้งแต่วันที่ 7 มกราคมถึง 25 มีนาคม พ.ศ. 2566 ทางผังรายการ Super Animeism ทางช่อง MBS และช่องอื่น ๆ ในเครือ วงเพนกวินรีเซิร์ชร้องเพลงเปิดชื่อเพลงว่า ส่วนฮารูมิร้องเพลงปิดชื่อเพลงว่า  เมเดียลิงก์ได้ลิขสิทธิ์เผยแพร่ในภูมิภาคเอเชีย-แปซิฟิก เซ็นไตฟิล์มเวิกส์ได้ลิขสิทธิ์เผยแพร่นอกทวีปเอเชีย
ปราสาทตาพรหม
ปราสาทตาพรหม (ប្រាសាទតាព្រហ្ម) เป็นปราสาทหินของจักรวรรดิเขมร ตั้งอยู่ห่างออกจากคูเมืองพระนคร ไปทางทิศตะวันออกประมาณ 1 กิโลเมตร สร้างขึ้นราวปลายคริสต์ศตวรรษที่ 12 ถึงต้นคริสต์ศตวรรษที่ 13 ในรัชสมัยพระเจ้าชัยวรมันที่ 7  เพื่อเป็นสถานศึกษาและศาสนสถานของศาสนาพุทธนิกายมหายาน